
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  27.06.2012

	Nr.
	  26/172


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.93/2011 pentru modificarea şi completarea Ordonanţei Guvernului nr.63/2011 privind înfiinţarea Inspectoratului de Stat în Construcţii - I.S.C., retrimis comisiei  sesizate în fond în vederea solicitării unui nou punct de vedere al Guvernului, examinării şi depunerii unui nou raport, cu adresa nr. PL.x 32 din 19 iunie 2012.

PREŞEDINTE,

BOGDAN CANTARAGIU
Comisia pentru administraţie publică, amenajarea teritoriului şi echilibru ecologic

R A P O R T      S U P L I M E N T A R
asupra proiectului de Lege privind aprobarea Ordonanţei de urgenţă a Guvernului nr.93/2011 pentru modificarea şi completarea Ordonanţei Guvernului nr.63/2011 privind înfiinţarea Inspectoratului de Stat în Construcţii - I.S.C.

În şedinţa Plenului Camerei Deputaţilor din ziua de marţi, 19 iunie 2012, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege privind aprobarea Ordonanţei de urgenţă a Guvernului nr.93/2011 pentru modificarea şi completarea Ordonanţei Guvernului nr.63/2011 privind înfiinţarea Inspectoratului de Stat în Construcţii - I.S.C. (PL.x 32/2012) Comisiei pentru administraţie publică, amenajarea teritoriului şi echilibru ecologic sesizată în fond, în vederea solicitării unui nou punct de vedere al Guvernului, examinării şi depunerii unui nou raport.

Pentru acest proiect de lege s-a întocmit raportul nr.26/39 din 28.03.2012 prin care s-a propus adoptarea proiectului de lege în forma prezentată de Senat.

La întocmirea prezentului raport suplimentar Comisia a avut în vedere:

· avizul favorabil al Consiliului Legislativ (nr.1164/2.11.2011)
· avizul favorabil al Comisiei juridice, de disciplină şi imunităţi (nr. PLx32/21.03.2012)

· avizul favorabil al Comisiei pentru industrii şi servicii (nr.23/41/3.04.2012)

· punctul de vedere favorabil al Guvernului (nr. 4117/DRP/12.06.2012 poziţia 66) prin care se susţine proiectul de lege în forma existentă în Parlament


Proiectul de lege are ca obiect de reglementare modificarea alin.(3) al art. 1 din Ordonanţa Guvernului nr.63/2001 privind înfiinţarea Inspectoratului de Stat în Construcţii - I.S.C., aprobată cu modificări prin Legea nr.707/2001, cu modificările ulterioare, modificare ce are în vedere, aşa cum se arată în Nota de fundamentare, înfiinţarea direcţiilor regionale în construcţii prin comasarea inspectoratelor judeţene în construcţii, pe structura regiunilor de dezvoltare.

În urma analizării proiectului de lege şi a raportului aferent, Comisia propune Plenului Camerei Deputaţilor menţinerea raportului de adoptare a proiectului de lege în forma adoptată de Senat.


 Proiectul de Lege face parte din categoria legilor ordinare, conform art.76 alin.(2) din Constituţia României, republicată.

La dezbaterile care au avut loc în şedinţa comisiei din 27 iunie 2012 au fost prezenţi 29 deputaţi, din totalul de 29 membri ai comisiei.

Raportul suplimentar al comisiei a fost adoptat cu unanimitate de voturi.
Proiectul de lege se consideră adoptat de Senat în forma iniţială, în condiţiile articolului 115 alineatul (5) teza a III-a din Constituţia României, republicată.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 
	PREŞEDINTE,
	SECRETAR,

	
Bogdan CANTARAGIU

	Gheorghe CIOCAN


Consilier, Roxana Feraru

